Minecraft
Minecraft – kōmputrowy survivalowy szpil ô ôdewrzōnym świecie stworzōny bez Markusa Perssona a rozwijany bez Mojang Studios[4].
Szpil[edytuj | edytuj zdrzōdło]
Szpilery majōm niyôgraniczōne możebności we eksplorowaniu a modyfikowaniu świata szpilu. Minecraft przizwŏlŏ szpilerom na budowanie a niszczenie ôbiektōw położōnych we losowo gynerowanym świecie szpilu. Szpiler może atakyrować natrefiōne istoty, zbiyrać abo wytwŏrzać przedmioty[5]. Je szpilym bez ôkryślōnych cwekōw, jednak barzo wŏżne je przetrwanie[6].
Wydanie[edytuj | edytuj zdrzōdło]
Piyrszŏ publicznŏ testowa wersyjŏ szpilu ôstała wydanŏ 17 mŏja 2009 roku. Szpil ôstoł wydany 18 listopada 2011 roku na ôsobiste kōmputry. Potym wydano wersyje na kōnsole a platformy mobilne. Jeszcze przed ôficjalnõ wydaniym szpil zdobōł hyrskość a mocka nadgrod. Co roku ôdbywŏ sie konwent fanōw szpilu – Minecon. Sukces szpilu sprawiōł, iże zaczynto przedŏwać zwiōnzane z nim przedmioty bp. ksiōnżki, bawidła, tymatyczne klocki Lego. We latach 2015–2016 sztudio Telltale Games wydało spin-off zatytułowany Minecraft: Story Mode, skłŏdajōncy sie ze pŏru tajlikōw.
Przipisy
- ↑ Minecraft: New Nintendo 3DS Edition for Nintendo 3DS (ang.). [dostymp 2021-02-17].
- ↑ Samit Sarkar: Microsoft officially owns Minecraft and developer Mojang now (ang.). Polygon, 2014-11-06. [dostymp 2021-02-17].
- ↑ Minecraft – Nintendo Switch (ang.). IGN. [dostymp 2021-02-17].
- ↑ Do czasu wykupienia bez Microsoft sztudio było niyznŏleżnym producyntym.
- ↑ Matthew Monk, Simon Monk, Minecraft. Buduj mechanizmy i twórz własne mody. Przewodnik mistrza, 2015, ISBN 978-83-283-0804-6.
- ↑ Anthony Gallegos: Minecraft Review. IGN. [dostymp 2021-02-17]. [zarchiwizowane z tyj adresy].
yue_Hant szl_Latn szl_Latn szl_Latn pol_Latn szl_Latn szl_Latn srd_Latn eng_Latn eng_Latn szl_Latn szl_Latn szl_Latn